**ΙΔΙΩΤΙΚΟ ΣΥΜΦΩΝΗΤΙΚΟ ΜΕΤΑΒΙΒΑΣΗΣ ΑΔΕΙΑΣ ΛΕΙΤΟΥΡΓΙΑΣ**

**ΚΑΤΑΣΤΗΜΑΤΟΣ**

Στην ………………. σήμερα …… /…/…….. μεταξύ:

Α) Αφενός του/της……………………………………………….….. που εδρεύει στον δήμο………………, οδός…………………………………, αρ….. και εκπροσωπείται νόμιμα από τον/την νόμιμο εκπρόσωπο ................................................................ του ............................., κάτοικο του δήμου.................................., οδός......................................................, αρ…… εφεξής αναφερόμενος, ως "**πωλήτρια-δικαιοπάροχος**"

Β) Αφετέρου του/της ………………………………………………………………………, του ……………, κατοίκου του δήμου…………………….... οδός......................................................................., αρ……… με ΑΔΤ………..............., ΑΦΜ......................................... και ΔΟΥ.................. με την ιδιότητα του νομίμου εκπροσώπου της υπό σύστασης εταιρείας με την επωνυμία …………………………………………………………………………………………………………., εφεξής αναφερόμενη ως "**αγοραστής-δικαιοδόχος**".

Συνομολογούνται και γίνονται αμοιβαίως αποδεκτά τα εξής:

Η "**πωλήτρια-δικαιοπάροχος**" μεταξύ άλλων έχει ως καταστατικό σκοπό την εκμετάλλευση ……………………………………………………………………………………….,

έχει στην πλήρη και αδιαμφισβήτητη κυριότητα, νομή και κατοχή της υπ' αριθμ.…………………………. **άδεια ιδρύσεως και λειτουργίας** καταστήματος υγειονομικού ενδιαφέροντος εκδοθείσα από την αρμόδια υπηρεσία του Δήμου …………………………………, εφεξής **άδεια**.

Η άδεια αφορά στην ίδρυση και λειτουργία καταστήματος ………………………………………………………………………………………………… επί της οδού…………………………………………………….., αρ………. δυναμικότητας .......... ............. καθισμάτων.

Με το παρόν η "**πωλήτρια-δικαιοπάροχος**" μεταβιβάζει στον "**αγοραστή-δικαιοδόχος**" με/άνευ ανταλλάγματος την ανωτέρω αναφερόμενη άδεια κατά πλήρη και αποκλειστική κυριότητα, νομή και κατοχή, προκειμένου να τη χρησιμοποιήσει πλέον ο "**αγοραστής-δικαιοδόχος**" ως νέος "**αγοραστής-δικαιοδόχος**" του παραπάνω καταστήματος, δεδομένου ότι εξακολουθεί το κατάστημα να πλήροι τις απαιτούμενες εκ του νόμου προϋποθέσεις επί τη βάσει των οποίων εξεδόθη η αρχική άδεια, δηλ. δεν έχει επέλθει μεταφορά, αλλαγή της χρήσης ή ουσιώδης τροποποίηση των υγειονομικών όρων λειτουργίας.

Η "**πωλήτρια-δικαιοπάροχος**" εγγυάται ότι η μεταβιβαζόμενη άδεια είναι ελεύθερη παντός πραγματικού και νομικού ελαττώματος και είναι μέχρι σήμερα εν ισχύ.

Επίσης, δηλώνει η "**πωλήτρια-δικαιοπάροχος**" ότι δεν έχει προβεί σε παύση εργασιών της στην αρμόδια ΔΟΥ ή αν έχει προβεί δεν έχει παρέλθει η προθεσμία ενός (**1**) έτους.

Σε περίπτωση κατά την οποία, για λόγους που αφορούν τον/την εκμισθωτή, δεν ολοκληρωθεί η διαδικασία μεταβίβασης της άδειας η "**πωλήτρια-δικαιοπάροχος**" υποχρεούται να αποκαταστήσει κάθε δαπάνη και ζημιά, που υπέστην ο "**αγοραστής-δικαιοδόχος**" από τη μη ολοκλήρωση της μεταβίβασης.

Η "**πωλήτρια-δικαιοπάροχος**" δηλώνει ότι αποχωρεί από το παραπάνω κατάστημα και έχει αναλάβει όλα τα κινητά πράγματα του. Επίσης δηλώνει η "**πωλήτρια-δικαιοπάροχος**" ότι έναντι του μισθωτή δεν έχει ούτε διατηρεί, άλλως και όλως επικουρικώς παραιτείται, από οποιαδήποτε αξίωση του ή/και δικαίωμα του σχετικό με την παραπάνω μεταβιβαζόμενη άδεια λειτουργίας καταστήματος και εν γένει με την μέχρι τούδε λειτουργία αυτού.

Για την ολοκλήρωση της διοικητικής διαδικασίας μεταβίβασης της αδείας η "**πωλήτρια-δικαιοπάροχος**" δίδει με το παρόν την ρητή, ανέκκλητη, ειδική εντολή και πληρεξουσιότητα στον μισθωτή ή νόμιμο εκπρόσωπο / διαχειριστή της εταιρείας, (εφόσον πρόκειται για εταιρεία) του "**αγοραστή-δικαιοδόχου**", να ενεργήσει παν ότι απαιτείται ενώπιον των αρμοδίων αρχών για την ολοκλήρωση της μεταβίβασης επ' ονόματι και για λογαριασμό του εκμισθωτή άλλως και όπου είναι απαραίτητο η "**πωλήτρια-δικαιοπάροχος**" υποχρεούται να συμπράξει αμελλητί.

Επίσης, ο "**αγοραστής-δικαιοδόχος**" δύναται να εξουσιοδοτεί τρίτους, δικηγόρους και μη για την ως άνω ολοκλήρωση της διοικητικής διαδικασίας μεταβίβασης της αδείας.

Εκ του περισσού δηλώνεται και γίνεται αμοιβαία αποδεκτό από τα συμβαλλόμενα μέρη ότι η "**πωλήτρια-δικαιοπάροχος**" είναι ο μόνος, αποκλειστικός και απεριόριστα υπεύθυνος για τις υποχρεώσεις που έχει δημιουργήσει ή/και δημιουργεί από οποιαδήποτε αιτία έναντι παντός τρίτου. Σε καμία περίπτωση και για οποιοδήποτε λόγο δεν υπεισέρχεται στα δικαιώματα και στις υποχρεώσεις του εκμισθωτή ο "**αγοραστής-δικαιοδόχος**". Τουναντίον, ο "**αγοραστής-δικαιοδόχος**" είναι υπόχρεος αποκλειστικά και μόνον για τις δικές του υποχρεώσεις, οι οποίες ήθελε προκύψουν από την στιγμή ολοκλήρωσης της διαδικασίας μεταβίβασης της αδείας σε αυτόν.

Αυτά συμφώνησαν, συνομολόγησαν και συναποδέχθηκαν οι στο παρόν συμβαλλόμενοι σε πίστωση των οποίων συνετάγη το παρόν, το οποίο αφού διάβασαν βεβαίωσαν το περιεχόμενο του και υπέγραψαν οι συμβαλλόμενοι, πήρε δε ο καθένας από ένα.

**ΟΙ ΣΥΜΒΑΛΛΟΜΕΝΟΙ**

Α ΣΥΜΒΑΛΛΟΜΕΝΟΣ Β ΣΥΜΒΑΛΛΟΜΕΝΟΣ

("**πωλήτρια-δικαιοπάροχος**") ("**αγοραστής-δικαιοδόχος**")

ΓΝΗΣΙΟ ΥΠΟΓΡΑΦΗΣ

Ή ΥΠΟΓΡΑΦΗ ΑΥΤΟΠΡΟΣΟΠΩΣ

ΣΤΗΝ ΔΙΕΥΘΥΝΣΗ ΑΔΕΙΩΝ ΚΑΤΑΣΤΗΜΑΤΩΝ